સાંતાક્રુઝ-વેસ્ટમાં કોઠવાડીમાં સાંઈબાબાના મંદિરની એકદમ પાસે જ પંદર દિવસથી ગટરનું પાણી રસ્તા પર વહી રહ્યું હતું. મિડ-ડે LOCALમાં આ સમસ્યાને પ્રકાશિત કરી સુધરાઈનું ધ્યાન દોર્યું હતું. સુધરાઈએ ત્વરિત ઍક્શન લઈ ગટર સાફ કરી રસ્તા પર વહેતું પાણી બંધ કર્યું હતું. અહીં પાસે જ સાંઈબાબાનું મંદિર આવેલું હોવાને કારણે મોટી સંખ્યામાં ભક્તો આવતા હોય છે તથા આસપાસ વસવાટ કરતા રહેવાસીઓને પણ ગટરના વહેતા પાણીનો ત્રાસ સહન કરવો પડતો હતો. અહેવાલ પ્રકાશિત થયા બાદ સુધરાઈને એની જવાબદારીનું ભાન થતાં ઊભરાતી ગટરને સાફ કરી પાણીને વહેતું બંધ કર્યું હતું જેથી લોકોને હવે રાહત થઈ છે.